హైదరాబాద్‌ క్రికెట్‌ సంఘం ఎన్నికల ఫలితాలకు
హైకోర్టు గ్రీన్‌ సిగ్నల్‌
ఫతేమైదాన్‌ : హైదరాబాద్‌ క్రికెట్‌ సంఘం, హెచ్‌సిఏకు గతంలో ఎన్నికలు నిర్వహించిన విషయం అందరికి తెలిసిందే ఈ ఎన్నికలను సవాల్‌ చేస్తూ హైదరాబాద్‌ క్రికెట్‌ సంఘం మాజీ ప్రధాని కార్యదర్శి జాన్‌ మనోజ్‌ హై కోర్టును ఆశ్రయించడం జరిగింది. గత కొన్ని రోజుల నుంచి హై కోర్టులో ఇరువురి వాదోపాదాలు విన్న హై కోర్టు ఎట్టకేలకు హెచ్‌ఏసికు నిర్వహించిన ఎన్నికల ఫలితాలను విడుదల చేయాలని గురువారం నాడు హై కోర్టు ఉత్తర్వులు జారీ చేసింది. అందుకు అనుగుణంగా ఎన్నికల అధికారులు ఈ ఫలితాలు విడుదల చేసేందుకు సనసిద్ధం అవుతున్నట్లు తెలిసింది. నేడో రేపో ఈ ఫలితాలు విడుదల కానున్నావి. అధ్యక్ష పదవికి తెలంగాణ ప్రభుత్వ సలహాదారుడు, మాజీ ఎంపి పార్లమెంట్‌ సభ్యుడు జి.వివేక్‌, జయసింహ్మ పోటీపడిన విషయం మనందరికి తెలిసిందే వీరిలో ఎవరు గెలుస్తారో ఒకటి, రెండు రోజుల్లో తేలిపోనున్నది. వీరితో పాటు ఉపాధ్యక్షులు, సంయుక్త కార్యదర్శులు, సభ్యులకు సబందించిన ఫలితాలు కూడా వెలువడనున్నావి. ప్రధాన కార్యదర్శి పోటీకి ఇప్పటికే శేషు నారాయణ ఏక గ్రీవంగా ఎన్నికైన విషయం తెలిసిందే. గతంలో హైదరాబాద్‌ క్రికెట్‌సంఘంలో కొందరు వ్యక్తులు ప్రస్తుతం పాలకమండలి పదవి ముగిసినందున వెంటనే ఎన్నికలు నిర్వహించాలని రంగారెడ్డిజిల్లా కోర్టును ఆశ్రయించడం జరిగింది. అందుకు అనుగుణంగానే రంగారెడ్డి జిల్లా కోర్టు తక్షణమే హైదరాబాద్‌ క్రికెట్‌ సంఘానికి ఎన్నికలు నిర్వహించాలని అదేశించింది. అందుకు అనుగుణంగానే రంగారెడ్డి కోర్టు సీనియర్‌ న్యాయవాదిని ఎన్నికల అధికారిగా నియమించడం జరిగింది. ఈ ఎన్నికలు నిబంధనలకు విరుద్ధంగా జరిగిందని, రంగారెడ్డి కోర్టు ఇచ్చిన ఉత్తర్వులు డిస్‌మిస్‌ చేయాలని అప్పటి పాలకమండలి సభ్యులు కొందరు హై కోర్టును ఆశ్రయించడం జరిగింది. వాదనలు విన్న హై కోర్టు అప్పటి పాలకమండలిలోని ఒక వ్యక్తి వేసిన ఫిటిషన్‌ను గురువారం నాడు కొట్టి వేసి రంగారెడ్డి జిల్లాకోర్టు ఇచ్చి ఉత్తర్వులను రాష్ట్ర హైకోర్టు సమర్ధించింది.